ORDE do 3 de febreiro de 2005 pola que se aproba a modificación do artigo 20 dos estatutos da Fundación Florencio Álvarez Mª Teresa Esteban e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/02/2005

Analizado o expediente de referencia, promovido pola Fundación Florencio Álvarez-Mª Teresa Esteban, domiciliada en Ourense.
Resultando que por orde da Consellería de Educación e Ordenación Universitaria do 15 de marzo de 1991 esta fundación foi clasificada e inscrita no Rexistro de Fundacións desta consellería como benéfico-docente, e se lle aproban os estatutos que figuran na carta fundacional outorgada en escritura pública do 28 de xuño de 1990, protocolizada co número 1738 do notario de Ourense, Antonio Pol González; estatutos que foron modificados nos termos que figuran na Orde do 26 de xuño de 2000 da mesma consellería.
Resultando que a Fundación Florencio Álvarez-Mª Teresa Esteban solicitou ante este protectorado a modificación do artigo 20 dos estatutos, co fin de
adaptalos á Lei 49/2002, do 23 de decembro, de réxime fiscal das entidades sen fins lucrativos e dos incentivos fiscais ao mecenado, segundo consta na certificación da súa aprobación polo padroado, con data do 17 de decembro de 2004, e na escritura pública do notario de Ourense, Alejo Calatayud Sempere, con data do 21 de decembro de 2004, co número de protocolo 4194.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional, esta consellería
RESOLVE:
Primeiro.-Aprobar a modificación do artigo 20 dos estatutos da Fundación Florencio Álvarez-Mª Teresa Esteban, segundo consta na certificación do padroado do 17 de decembro de 2004, e na escritura pública do notario de Ourense, Alejo Calatayud Sempere, con data do 21 de decembro de 2004, protocolo número 4194.
Segundo.-Practicar a inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da cal entrará en vigor tal cambio estatutario.
Terceiro.-Esta disposición, que pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdición contencioso-administrativa, no prazo de dous meses, contados desde o día seguinte ao da súa publicación no Diario Oficial de Galicia.
Santiago de Compostela, 3 de febreiro de 2005.
Celso Currás Fernández
Conselleiro de Educación e Ordenación
Universitaria